《葛井涵秋》
宋代·郑瀛

吾乡葛氏真好奇，凿开石井山之湄。
寒波清冽不受暑，主人爱取沁诗脾。
百年兴废事非昔，莓苔剥落土花碧。
我来拂拭已忘言，落叶西风秋析析。

作者简介：郑瀛，字子仙，黄岩（今属浙江）人。光宗绍熙元年（一一九○）进士，授监南岳庙。事见《嘉定赤城志》卷三四、明万历《黄岩县志》卷五。今录诗六首。